recursal/SuperWikiNEXT-32B huggingface dataset:
**ত্রি-চন্দ্র মাল্টিপল ক্যাম্পাস**, এটি বিশেষভাবে **ত্রি-চন্দ্র কলেজ** নামে পরিচিত, কাঠমান্ডুর ঘান্তাগড়ে অবস্থিত ত্রিভুবন বিশ্ববিদ্যালয়ের অধীনে একটি কলেজ। ১৯১৮ সালে তৎকালীন প্রধানমন্ত্রী চন্দ্র শমসের কর্তৃক স্থাপিত এটি নেপালের উচ্চতর শিক্ষার প্রাচীনতম প্রতিষ্ঠান।

বর্তমান নাম *ত্রি-চন্দ্র* দুটি শব্দের সংক্ষিপ্ত সংমিশ্রণ: মহারাজাধিরাজ ত্রিভুবন বীর বিক্রম শাহের*ত্রিভুবন* এবং প্রধানমন্ত্রী শমসেরের রানা থেকে চন্দ্র *চন্দ্র*। কলেজটির নামকরণ প্রথমে ত্রিভুবন চন্দ্র ইন্টারমিডিয়েট ক্যাম্পাস করা হলেও পরে বর্তমানের সংক্ষিপ্ত নামকরন ত্রি-চন্দ্র কলেজ করা হয়।

ইতিহাস
------

চন্দ্র শমসের নেপালের প্রধানমন্ত্রী (১৯০১-১৯৯৯), কলেজের প্রতিষ্ঠাতা
নেপালের উচ্চশিক্ষার প্রথম প্রতিষ্ঠান ত্রি-চন্দ্র কলেজ ১৯১৮ সালে চন্দ্র শমসের জাং বাহাদুর রানা প্রতিষ্ঠা করেছিলেন । কলেজটিতে এক বছর পরে ইন্টারমিডিয়েট স্তরে বিজ্ঞান বিভাগ চালু করা হয়, যা দেশে আনুষ্ঠানিক বিজ্ঞানের শিক্ষার প্রবর্তন হিসাবে ধরা হয়। ১৯২৪ সালে, মাত্র ৩০ জন ছাত্র দিয়ে চার বছরের কোর্সের প্রতিষ্ঠানে পরিণত করা হয় যাইহোক, ১৯৫১ সালে গণতন্ত্রের আগ পর্যন্ত কলেজটি সাধারণ জনগণের পক্ষে ভর্তি হওয়ার সুযোগ ছিল না, কেবলমাত্র রানা সরকারের বিশেষ অনুগত সদস্যদের কাছেই এই কলেজ প্রবেশযোগ্য ছিল। ঐ সময়ে ভারতে ঔষধ, ইঞ্জিনিয়ারিং, কৃষি, বনজ বিষয়ে উচ্চতর গবেষণার উদ্দেশ্যে এখানে বিজ্ঞানমনস্ক ছাত্রদের ভর্তি করান হত। ত্রি-চন্দ্রের বিজ্ঞান শিক্ষাকে ১৯৪৫ সালে স্নাতক স্তরে ( বিএসসি ) উন্নীত করা হয়েছিল। ত্রি-চন্দ্র কলেজ মূলত ১৯৫৯ সাল থেকে ত্রিভুবন বিশ্ববিদ্যালয়ে গঠিত হওয়ার আগে কলকাতা বিশ্ববিদ্যালয়, পরে পাটনা বিশ্ববিদ্যালয়ের অধিভুক্ত ছিল।

অনুষদ ও বিভাগ
-------------

কলেজটি বিজ্ঞান এবং মানবিক বিভাগে অনেক পাঠ্যক্রমে শিক্ষা প্রদান করা হয়। এখানে বিজ্ঞান বিভাগে বিএসসি ও এমএসসি ডিগ্রি এবং মানবিক বিভাগে বিএ ও এমএ ডিগ্রি প্রদান করে।

### মানবিক ও সামাজিক বিজ্ঞান অনুষদ

* নেপালি বিভাগ
* দর্শন এবং মনোবিজ্ঞান বিভাগ
* অর্থনীতি বিভাগ

### বিজ্ঞান অনুষদ

* ভূতত্ত্ব বিভাগ
* আবহাওয়া বিভাগ
* পদার্থবিজ্ঞান বিভাগ
* গণিত বিভাগ
* পরিসংখ্যান বিভাগ
* রসায়ন বিভাগ
* পরিবেশ বিজ্ঞান বিভাগ
* প্রাণিবিদ্যা বিভাগ
* উদ্ভিদ বিজ্ঞান বিভাগ
* মাইক্রোবায়োলজি বিভাগ
* সমাজবিজ্ঞান বিভাগ

উল্লেখযোগ্য প্রাক্তন ছাত্র
--------------------------

কলেজের কিছু নামী স্নাতক হলেন:

* সাগর সাপকতা
* দয়ানন্দ বাজ্রাছ্র্যা
* গরন থাপা
* গিরিজা প্রসাদ কোইরালা
* কনক মনি দিক্সিত
* কুল গৌতম
* লক্ষ্মী প্রসাদ দেবকোটা
* নবিন্দ্র রাজ জোষি
* নারায়ণ গোপাল
* রাম রাজ পান্ত
* হৃষীকেশ সাহা
* মেঘরাজ অধিকারী
* নবীন পাণ্ডে
* শ্যাম শর্মা

আরো দেখুন
---------

* ত্রিভুবন বিশ্ববিদ্যালয়
* নেপালের বিশ্ববিদ্যালয় এবং কলেজগুলির তালিকা

তথ্যসূত্র
---------

1. ↑  "The official website of Tri-Chandra College"। *trichandracollege.edu.np*। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৬। Chandra Shumsher, the Rana Prime Minister, established Tribhuvan Chandra Intermediate College now named as Tri-Chandra College in 1918.
2. ↑  Harris, George Lawrence (১৯৭৩)। *Area Handbook for Nepal, Bhutan, and Sikkim* (ইংরেজি ভাষায়)। U.S. Government Printing Office।
3. ↑  Dayananda Bajracharya; Dinesh Raj Bhuju (২০০৬)। "Science, Research and Technology in Nepal" (পিডিএফ)। *unesco.org*। UNESCO। পৃষ্ঠা 16–17। সংগ্রহের তারিখ ১৮ অক্টোবর ২০১৬।
**"বড়ফুটুস"** (***Borofutus***) হলো বোলেটাসেয়ী (Boletaceae) মাশরুম পরিবারের একটি নতুন গণ অথবা জেনাস। বাংলাদেশ হতে প্রথমবারের মতো বোলেটাসেয়ী পরিবারের এই জেনাসটি আবিষ্কার করা হয়েছে এবং তা ২০১২ সালে প্রকাশিত হয়েছে। এই পরিবারের মাশরুমগুলোর বৈশিষ্ট্য হল- এদের হাইমেনোফোর ল্যামেলী দ্বারা গঠিত না হয়ে টিউব দ্বারা অথবা ছোট ছোট অনেক ছিদ্র দ্বারা গঠিত হয়ে থাকে তবে একটি ব্যাতিক্রমও আছে যেমন-*Phylloporus* এটির হাইমেনোফোর ল্যামেলী দ্বারা গঠিত হয়ে থাকে। গণের নাম *Borofutus* শব্দটি বাংলাভাষা থেকে এসেছে যেখানে "Boro" মানে বড়/বৃহৎ এবং "futus" মানে ফুটো/ছিদ্র; কারণ এটির হাইমেনোফোরের ছিদ্রগুলো অনেক বড় বড় যা অন্যান্য বোলেটের তুলনায়, আর একারণেই এটির নামকরণ হয়েছে **বড়ফুটুস**।

  

গ্রন্থপঞ্জি
-----------

1. ↑  Hosen MI, Feng B, Zhu XT, Li YC, Yang ZL. (২০১৩)। "*Borofutus*, a new genus of Boletaceae from tropical Asia: phylogeny, morphology and taxonomy"। *Fungal Diversity*। **58**: 215–226। ডিওআই:10.1007/s13225-012-0211-8। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)

বহিঃসংযোগ
---------

* In Bangla: তরুণ গবেষক ড. ইকবালের সাফল্য ভাওয়াল বনে মিললো বিরল মাশরুম Official website of bahumatrik.com
**মোবারকগঞ্জ চিনিকল মাধ্যমিক বিদ্যালয়** হল বাংলাদেশের একটি প্রাথমিক এবং মাধ্যমিক শিক্ষাপ্রতিষ্ঠান। ১৯৬৮ সালে প্রতিষ্ঠিত বিদ্যালয়টি পরিচালনা করে মোবারকগঞ্জ চিনিকল লিমিটেড কর্তৃপক্ষ।

ইতিহাস
------

বাংলাদেশ চিনি ও খাদ্যশিল্প কর্পোরেশনের নিয়মানুযায়ী প্রতিটা চিনিকলের কর্মকর্তা ও শ্রমিক-কর্মচারীদের সন্তানদের লেখাপড়ার জন্য মিল কলোনীতে একটি করে বিদ্যালয় স্থাপিত হবে। তার ধারাবাহিকতায় ১৯৬৮ সালে অফিসার্স কলোনীর "সি" টাইপ বিল্ডিং এর কয়েকটি কক্ষ নিয়ে মোবারকগঞ্জ চিনিকল মাধ্যমিক বিদ্যালয়ের যাত্রা শুরু হয়।
এই বিদ্যালয়ের প্রথম প্রধান শিক্ষিকা মোসাঃ মারজিউন নেসা। প্রথম পর্যায়ে অল্প কিছু সংখ্যক ছাত্রছাত্রী নিয়ে এটি নিম্ন মাধ্যমিক শ্রেণীর কার্যক্রম শুরু করে। পরবর্তীতে এটি মাধ্যমিক পর্যায়ে উন্নিত করা হয়। বিদ্যালয়টি ১৯৮০ সালে মাধ্যমিক বিদ্যালয় হিসাবে যশোর শিক্ষা বোর্ড কর্তৃক স্বীকৃতি লাভ করে। 
বর্তমান কালীগঞ্জ শহর হতে প্রায় ২ কি.মি. সুরে ১.৮৩ একর জমির উপর ১টি দ্বিতল ভবন এবং একটি ১তলা ভবন নিয়ে বিদ্যালয়টি অবস্থান করছে।

শিক্ষা কার্যক্রম
----------------

বর্তমান এই বিদ্যালয়ে প্রথম শ্রেনী থেকে দশম শ্রেনী পর্যন্ত সুনামের সহিত পাঠদান করে হচ্ছে।

সহশিক্ষা কার্যক্রম
------------------

শিক্ষার পাশাপাশি এই বিদ্যালয়ে প্রতি বছর বার্ষিক ক্রীড়া প্রতিযোগিতা এবং বনভোজনের আয়োজন করে থাকে। এছাড়াও বিদ্যালয় কর্তৃক আন্তক্লাস ফুটবল এবং ক্রিকেট টুর্নামেন্ট খেলা হয়ে থাকে।

পুরস্কার
--------

২০১৪ সালে বিদ্যালয়টি "উদ্দীপনা পুরস্কার" প্রাপ্ত হয়।

ছাত্র-ছাত্রী
------------

বর্তমান প্রাথমিক এবং মাধ্যমিক মিলে বিদ্যালয়ে ৬৫০জন ছাত্র-ছাত্রী অধ্যায়ন করছে।

ফলাফল
-----

২০১০ সাল হতে শতভাগ পাশের হারসহ জিপিএ-৫ ও বৃত্তিপ্রাপ্তদের সংখ্যা ক্রমান্বয়ে বাড়ছে। পাবলিক পরীক্ষায় বিদ্যালয়টি প্রতিবছর প্রায়ই উপজেলা পর্যায়ে প্রথম ও জেলা পর্যায়ে ৪র্থ অথবা ৫ম স্থান অধিকার করে থাকে।২০১৪ সালে সর্বোচ্চ ২৬ জন জিপিএ-৫ পাওয়ার রেকর্ড অর্জন করে।

ঐতিহ্য
------

২০১৭ সালে বিদ্যালয়ের প্রাক্তন ছাত্রছাত্রীরা শুরু থেকে বর্তমান পর্যন্ত ছাত্রছাত্রীদের মহা-পূর্নমীলনীর আয়োজন করে যা ঝিনাইদহ জেলার সব থেকে বড় অনুষ্ঠান বলে বিবেচিত হয়। ২০২০ সালে ১০ ও ১১ জানুয়ারী ২য় বারের মত ২ দিন ব্যাপি মোবারকগঞ্জ চিনিকল মাধ্যমিক বিদ্যালয়ে প্রাক্তন শিক্ষার্থীদের পুনর্মিলনী অনুষ্ঠিত হয়। যেখানে ১৫০০ এর বেশি ছাত্র ছাত্রী অংশগ্রহণ করে।

তথ্যসূত্র
---------

1. ↑  "মোবারকগঞ্জ চিনিকল মাধ্যমিক বিদ্যালয়"। মাধ্যমিক ও উচ্চ মাধ্যমিক শিক্ষা বোর্ড, যশোর কর্তৃক প্রদত্ত ওয়েবসাইট।
2. ↑  "মোবারকগঞ্জ চিনিকল মাধ্যমিক বিদ্যালয়"। mail.jessore.info। ৩ মার্চ ২০২১ তারিখে মূল থেকে আর্কাইভ করা। মোবারকগঞ্জ চিনিকলের অধীনে পরিচালিত একটি আদর্শ বিদ্যাপীঠ ।
3. ↑  "মোবারকগঞ্জ চিনিকল মাধ্যমিক বিদ্যালয়ের প্রাক্তন ছাত্রছাত্রীদের মহা-পূর্নমীলনী অনুষ্ঠিত"। *যুগান্তর*। ২৭ জানুয়ারী ২০১৭।
4. ↑  "মোবারকগঞ্জ চিনিকল মাধ্যমিক বিদ্যালয়ে প্রাক্তন শিক্ষার্থীদের পুনর্মিলনী"। *লোকসমাজ*। ১০ জানুয়ারী ২০২০। [*স্থায়ীভাবে অকার্যকর সংযোগ*]
ত্রি-আলফা পদ্ধতির সাধারণ চিত্র
'*ত্রি-আলফা পদ্ধতি* এমন একটি পদ্ধতির নাম যার মাধ্যমে তিনটি হিলিয়াম কেন্দ্রীন তথা আলফা কণিকা কার্বনে পরিণত হয়। এতে ১০০,০০০,০০০ কেলভিন তাপমাত্রার প্রয়োজন হয়। লাল দানব তারাগুলো এই পদ্ধতিতেই শক্তি নিঃসরণ করে।

তারার অভ্যন্তরে যেখানে প্রচুর হিলিয়াম রয়েছে সেখানে এই বিক্রিয়া ঘটে। সাধারণত প্রাচীন তারাগুলোর অভ্যন্তরভাগে প্রোটন-প্রোটন চক্র এবং কার্বন নাইট্রোজেন অক্সিজেন চক্রের মাধ্যমে হিলিয়াম উৎপাদিত হয়ে এর কেন্দ্রে জমা হয়। এজন্য এসব তারায় ত্রি-আলফা পদ্ধতি বেশি কার্যকর হয়। তারার কেন্দ্রে হাউড্রোজেন দহন শেষ হয়ে যাবার পর এই অংশটি নিঃশেষিত থাকে যতক্ষণ না তাপমাত্রা হিলিয়াম দহনের মত মাত্রায় পৌঁছায়।

৪He + ৪He ↔ ৮Be
৮Be + ৪He ↔ ১২C + γ + ৭.৩৬৭ MeV
এই পদ্ধতিতে মোট ৭.২৭৫ মেগা ইলেক্ট্রন ভোল্ট শক্তি বিমুক্ত হয়।

আবিষ্কার
--------

ত্রি-আলফা পদ্ধতি ঊলত কার্বন-১২ আইসোটোপের উপর নির্ভর করে যার রেজোন্যান্স হিলিয়াম-৪ এবং বেরিলিয়াম-৮ এর শক্তির প্রায় সমান। ১৯৫২ সালের পূর্বে এত উচ্চ কোন শক্তিস্তরের কথা মানুষের জানা ছিলনা। জ্যোতিঃপদার্থবিজ্ঞানী ফ্রেড হয়েল প্রথম বলেন যে কার্বন-১২ প্রকৃতিতে এত বেশি পরিমাণে রয়েছে যে এই প্রাচুর্যই তার রেজোন্যান্সের প্রমাণ দেয়। তিনি পরমাণু বিজ্ঞানী উইলিয়াম আলফ্রেড ফোলারকে একটি প্রস্তাব দেন।

আরও দেখুন
---------

* প্রোটন-প্রোটন চক্র
* কার্বন নাইট্রোজেন অক্সিজেন চক্র
**দাইতারি** (ইংরেজি: Daitari) ভারতের ওড়িশা রাজ্যের কেন্দুঝার জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°০৬′ উত্তর ৮৫°৪৫′ পূর্ব﻿ / ﻿২১.১° উত্তর ৮৫.৭৫° পূর্ব﻿ / 21.1; 85.75। সমুদ্র সমতল হতে এর গড় উচ্চতা হল ২২৯ মিটার (৭৫১ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে দাইতারি শহরের জনসংখ্যা হল ৪২৩৯ জন। এর মধ্যে পুরুষ ৫৪% এবং নারী ৪৬%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে দাইতারি এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Daitari"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**এলেন গাইরিথ লেমচে ফ্রিশ** (১৮৬৬–১৯৪৫) ছিলেন একজন ডেনীয় লেখক, নারী অধিকার প্রচারক এবং স্থানীয় ইতিহাসবিদ। ড্যানিশ উইমেন্স সোসাইটির ক্রিয়াকলাপে তিনি যে গুরুত্বপূর্ণ ভূমিকা পালন করেছিলেন তার জন্য তাকে বিশেষভাবে স্মরণ করা হয়, বিশেষ করে ১৯১৫ সালের দিকে যখন ডেনমার্কের সংবিধান সংশোধন করে নারীদের ভোটাধিকার অন্তর্ভুক্ত করা হয়েছিল। তিনি ১৯২৭ সালে লিংগবি-টারবাক লোকাল হিস্টোরিক সোসাইটির সহ-প্রতিষ্ঠাতা ছিলেন।

প্রাথমিক জীবন এবং পরিবার
------------------------

১৮৬৬ সালের ১৭ই এপ্রিল কোপেনহেগেনে জন্মগ্রহণকারী এলেন গাইরিথ ফ্রিশ ছিলেন প্রধান শিক্ষক হার্টভিগ ফ্রিশ (১৮৩৩–৯০) এবং এলিজাবেথ আলেকজান্দ্রা মৌরিয়ার (১৮৩৫–৯২) এর কন্যা। ১৮৯৩ সালের ১৯ জুলাই তিনি চিকিৎসক জোহান হেনরিচ লেমচেকে (১৮৬৩-১৯৬২) বিয়ে করেন।

এলেন গাইরিথ তার প্রথমদিকের বছরগুলি কোপেনহেগেনের স্টোর কোঙ্গেন্সগেডে কাটিয়েছিলেন। তার পরিবারের সাথে তিনি লিংগবিতে চলে যান, যেখানে তার নানি থাকতেন। তার তিন ভাইবোনের মধ্যে তিনি সর্বপ্রথম বাড়িতে শিক্ষিত হন, তারপর তিনি এনজাহেলে স্কুলে পড়াশোনা করেন। ম্যাট্রিকুলেশন করার সময়, তিনি কোপেনহেগেন বিশ্ববিদ্যালয়ে জার্মান পড়া শুরু করেন কিন্তু শীঘ্রই ছেড়ে দেন, কারণ পুরুষদের আধিপত্যপূর্ণ পরিবেশের দ্বারা তিনি নিরুৎসাহিত হন। পরিবর্তে তিনি ১৮৯৩ সালে তার বিয়ের আগ পর্যন্ত তিনি তার বাবার স্কুলে শিক্ষকতা করেন। তিনটি সন্তানের জন্ম দেওয়া সত্ত্বেও, তাদের মধ্যে দুই বছর বয়সে একজন মারা গিয়েছিল। তিনি লেখালেখিতে নিজেকে নিবেদিত করেছিলেন এবং তার সন্তান, স্বামী ও তার পরিবারের কর্মীদের যত্নে রেখেছিলেন।

লেখক হিসেবে কর্মজীবন
--------------------

তার প্রথম বই, আধা-জীবনীভিত্তিক উপন্যাস *সোয়েডম্যানস জোমফ্রুয়ার*, মধ্যযুগ থেকে বর্তমান পর্যন্ত লিংগবি অধিবাসীদের, তার আত্মীয়-স্বজন সহ বিভিন্ন ইতিহাস তুলে ধরে। স্থানীয় ইতিহাসের প্রতি তার আগ্রহের কারণে, তিনি পরবর্তীতে ১৯২৭ সালে লিংগবি-টারবুক হিস্ট্রি সোসাইটির সহ-প্রতিষ্ঠাতা হয়ে ওঠেন। ১৮৯৯ সালে, তিনি *ফোকেটস সিন্ডার* প্রকাশ করেন যা নারীদের যৌনতার প্রতি মনোযোগের অভাবকে প্রকাশ করে। তবে তার সবচেয়ে গুরুত্বপূর্ণ কাজটি ছিল পারিবারিক উপন্যাস *এডওয়ার্ডসগেভ* যা ১৯০০ থেকে ১৯১২ সাল পর্যন্ত পাঁচটি খণ্ডে প্রকাশিত হয়েছিল।

একজন নারী অধিকার কর্মী হিসেবে অংশগ্রহণ
--------------------------------------

১৯০৬ সালে, তার বড় বোন বিবেকে সালিকাথ যিনি ড্যানিশ উইমেন সোসাইটির বোর্ড সদস্য ছিলেন, লেমচেকে সোসাইটির জাতীয় সম্মেলনে আমন্ত্রণ জানান। ১৯১০ সালে, লেমচে বোর্ডে নিযুক্ত হন এবং ১৯১৩ থেকে ১৯১৮ সাল পর্যন্ত অ্যাস্ট্রিড স্ট্যাম্প ফেডারসেনের সভাপতিত্বে সংগঠনের সবচেয়ে সক্রিয় আদর্শবাদী এবং কার্যকরী নেতা হয়ে উঠেছিলেন। বিশেষ করে ১৯১২ সালে তার ভাষণের জন্য তাকে স্মরণ করা হয় যাতে সংবিধানে সংস্কারের আহ্বান জানানো হয়, যেন নারীরা ভোট দিতে পারে। পরবর্তীতে ১৯১৫ সালে সংশোধনীটি গৃহীত হয়।

মৃত্যু
------

১৯৪৫ সালের ৩ ফেব্রুয়ারি লিংগবিতে গাইরিথ লেমচে মারা যান। তাকে লিংগবির অ্যাসিস্টেন্স সমাধিতে সমাধিস্থ করা হয়েছে।

তথ্যসূত্র
---------

1. ↑  Lund, Marie (২০১৭-০৪-১৬)। *An Argument on Rhetorical Style* (ইংরেজি ভাষায়)। ISD LLC। আইএসবিএন 978-87-7184-434-4।
2. ↑  "Gyrithe Lemche | lex.dk"। *Dansk Biografisk Leksikon* (ডেনীয় ভাষায়)। সংগ্রহের তারিখ ২০২১-০৯-০৮।
3. ↑  "Gyrithe Lemche"। *www.gravsted.dk*। সংগ্রহের তারিখ ২০২১-০৯-০৮।
**ভৃগু কাশ্যপ** অসমের একজন বিখ্যাত কন্ঠশিল্পী। তিনি অল্প বয়সেই তার কন্ঠের দ্বারা অসমবাসীকে মুগ্ধ করেছেন। তিনি প্রধানত অসমীয়া গান গেয়েছেন। তার জনপ্রিয় গান অটোয়ালা মই।

প্রিয়ঙ্কা ভরালীর সহিত বিবাদ
----------------------------

২০১৬ সালের ৮ মে অসমের জনপ্রিয় গায়ক প্রিয়ঙ্কা ভরালী দিসপুর থানায় ভৃগু কাশ্যপ ও অন্যান্য ৫ জনের বিরুদ্ধে এফ.আই.আর দাখিল করেন। তথ্য প্রযুক্তি আইন ২০০০, ধারায় পুলিশ অভিযোগটি নথিভুক্ত করেন।

প্রিয়ঙ্কা জানান যে তিনি ২৬ এপ্রিল বিহু অনুষ্ঠানে ব্যস্ত ছিলেন। সেইদিন তার বন্ধুর ফোনের মাধ্যমে জানতে পারেন যে তার ২টি ফটো কম্পিউটার এডিটিং করে হোয়াটস্‌আ্যাপে আপলোড করা হয়েছে। তিনি সাংস্কৃতিক অনুষ্ঠানে ব্যস্ত থাকায় তৎক্ষণাৎ গুয়াহাটি উপস্থিত হতে পারেননি। পরেরদিন কিছু দুষ্ট ব্যক্তি এই ফটো পুনরায় ফেসবুকে আপলোড করে।
২ দিন পর তিনি গুয়াহাটি ফিরে এসে জানতে পায় যে ভৃগু পুনরায় আরো ২টি কম্পিউটার এডিটিং ফটো ফেসবুকে আপলোড করেছে। প্রিয়ঙ্কা আরও প্রকাশ করেন যে তিনি বিগত ৪বৎসর ধরে ভৃগুর সহিত পরিচিত। ভৃগু একজন কন্ঠশিল্পী ও তিনিও তার সঙ্গে গান গেয়েছিলেন। তার পরিবার ভৃগুর সহিত পরিচিত।

তথ্যসূত্র
---------
**২০১২ সালের ওড়িশা অ্যালকোহলের বিষক্রিয়া**   (বিকল্পভাবে **কটক হুচ ট্র্যাজেডি** নামে পরিচিত) ২০১২ সালের ফেব্রুয়ারিতে ভারতের ওড়িশা রাজ্যে কমপক্ষে ২৯ জন নিহত হয়।

কটকে ২৮ জন এবং ভুবনেশ্বরের ক্যাপিটাল হাসপাতালে একজনের মৃত্যু হয়েছে। আরও ৫১ জনের মতো এখনও এসসিবি মেডিকেল কলেজ ও হাসপাতালে বেঁচে থাকার জন্য লড়াই করছে। ভুক্তভোগীরা, বেশিরভাগই কটক ও খোর্ধা জেলার দরিদ্র পুরুষ এবং স্থানীয় মদ বিক্রেতা নিজেই, কটকের মাহিধরপাদা এলাকায় একটি জয়েন্ট থেকে ৬ ফেব্রুয়ারি ২০১২ তারিখে নকল মদ খেয়েছিলেন। মদের মধ্যে সর্দি, কাশি এবং ক্ষত সারানোর মতো ওষুধ ছিল। পরে ১০ জনকে আটক করা হয়। এর মধ্যে রয়েছে শক্তিশালী এবং প্রভাবশালী মদের রাজাপিনের আত্মীয় এবং ফার্মাসিউটিক্যাল কোম্পানির কর্মকর্তারা যারা মদ প্রস্তুতকারীদের রাসায়নিক সরবরাহ করেছিল।

ওড়িশার মুখ্যমন্ত্রী নবীন পট্টনায়েক ঘটনার বিচার বিভাগীয় তদন্তের নির্দেশ দিয়েছেন। কিন্তু, অ্যালকোহল বিষে বিচার বিভাগীয় তদন্তের সরকারের সিদ্ধান্ত প্রত্যাখ্যান করে, বিরোধী কংগ্রেস দল রাজ্যের আবগারি মন্ত্রী এউ সিংদেওকে এই ট্র্যাজেডির জন্য দায়ী বলে অভিযুক্ত করেছে এবং অভিযোগ করেছে যে আবগারি মন্ত্রীর ওড়িশার শক্তিশালী মদ মাফিয়াদের সাথে সরাসরি যোগ রয়েছে।

আরো দেখুন
---------

* ভারতে অ্যালকোহল নিষেধাজ্ঞা
* ভারতে অ্যালকোহল বিষক্রিয়ার তালিকা

তথ্যসূত্র
---------

1. ↑  "Hooch kills 29 in Odisha, 10 held"। Ndtv.com। ২০১২-০২-০৯। সংগ্রহের তারিখ ২০১৬-০৯-০২।
2. ↑  District collector refused to term it a case of "hooch tragedy", saying the people died after consuming spurious medicines and not liquor.
3. ↑  TNN (২০১২-০২-০৯)। "Spurious liquor kills 29 in Orissa - The Times of India"। Timesofindia.indiatimes.com। সংগ্রহের তারিখ ২০১৬-০৯-০২।
4. ↑  TNN (২০১২-০২-১০)। "Congress seeks Lokpal probe in liquor deaths - The Times of India"। Timesofindia.indiatimes.com। সংগ্রহের তারিখ ২০১৬-০৯-০২।
**খান বাহাদুর আবদুল আজিজ** (১৮৬৩ – ১৯২৬) ছিলেন একজন বাঙালি শিক্ষাবিদ, লেখক ও সমাজকর্মী।

প্রারম্ভিক ও কর্মজীবন
---------------------

আবদুল আজিজের জন্ম বেঙ্গল প্রেসিডেন্সির ফেনীতে। তার বাবা আমজাদ আলি ছিলেন চট্টগ্রাম বিভাগীয় কমিশনারের ব্যক্তিগত সহকারী। আবদুল আজিজ ঢাকা কলেজ থেকে ১৮৮৬ সালে স্নাতক হন। তিনি ছিলেন বৃহত্তর নোয়াখালীর প্রথম স্নাতক। প্রাদেশিক সরকারের শিক্ষাবিভাগে শিক্ষক হিসেবে যোগদানের মাধ্যমে তিনি কর্মজীবন শুরু করেন। পরবর্তীতে তিনি স্কুলের উপপরিদর্শক হিসেবে পদন্নোতি লাভ করেন।

১৮৮৩ সালে তিনি ঢাকা মুসলমান সুহৃদ সম্মিলনি গঠন করেন। মুক্ত বিদ্যালয় পদ্ধতিতে গ্রামের নারীদের শিক্ষা দেয়া এই সংগঠনের উদ্দেশ্য ছিল। ১৯০০ সালে তিনি চট্টগ্রামে *মুসলমান শিক্ষা সভা"* গঠন করেন। তিনি চট্টগ্রামে ভিক্টোরিয়া ইসলাম হোস্টেল, কবিরউদ্দিন মেমোরিয়াল লাইব্রেরী, ফ্রি ইসলামিয়া রিডিং রুম প্রতিষ্ঠা করেন। নোয়াখালীতে ১৮৯৬ সালে তিনি *আঞ্জুমানে আশআতে ইসলাম* প্রতিষ্ঠা করেছিলেন।

সাহিত্যকর্ম
-----------

আবদুল আজিজের রচিত গ্রন্থের মধ্যে রয়েছে তার শিক্ষাগুরু ওবায়দুল্লাহ আল ওবায়দী সোহরাওয়ার্দীর মৃত্যুর পর রচিত শোকগীতি *ওবেদি বিয়োগ*, কাব্যগ্রন্থ *কবিতা কালিকা* (১৮৮৫) এবং মুসলিম সমাজের ধর্মীয় ও সামাজিক আচরণ-বিধি সংক্রান্ত অনুবাদ গ্রন্থ *মায়াদনোল উলুম* (১৮৯২)।

ব্যক্তিগত জীবন
--------------

সাহিত্যিক হবীবুল্লাহ বাহার চৌধুরী ও তার বোন শামসুন্নাহার মাহমুদ ছিলেন আবদুল আজিজের নাতি। আবদুল আজিজের মৃত্যুর পর কাজী নজরুল ইসলাম *বাংলার আজিজ* নামে একটি শোকগীতি রচনা করেছিলেন। কর্মক্ষেত্রে কৃতিত্বের স্বীকৃতি হিসেবে ব্রিটিশ সরকার তাকে *খান বাহাদুর* খেতাবে ভূষিত করে।

তথ্যসূত্র
---------

1. 1 2 3 4 5  ওয়াকিল আহমদ (২০১২)। "আজীজ, খানবাহাদুর আবদুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Iqbal Bahar Chowdhury's recitation evening today"। *The Daily Star*। মে ৬, ২০১৫। সংগ্রহের তারিখ মার্চ ১৭, ২০১৬।
**এমলুলেকি লুক এনকালা** (ইংরেজি: Mluleki Nkala; জন্ম: ১ এপ্রিল, ১৯৮১) বুলাওয়াওতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন ও টেস্ট এবং একদিনের আন্তর্জাতিকে অংশগ্রহণের পাশাপাশি অনূর্ধ্ব-১৯ দলের নেতৃত্ব দিয়েছেন তিনি।

ঘরোয়া প্রথম-শ্রেণীর ক্রিকেটে সিএফএক্স একাডেমি ও মাতাবেলেল্যান্ডের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিং করার পাশাপাশি ডানহাতে ফাস্ট-মিডিয়াম বোলিংয়ে দক্ষতা প্রদর্শন করেছেন ‘সাইকি’ ডাকনামে পরিচিত **এমলুলেকি এনকালা**।

প্রারম্ভিক জীবন
---------------

এমলুলেকি এনকালা’র তেরো ভাই-বোন রয়েছে। তন্মধ্যে, ভাইয়ের সংখ্যা সাত ও বোনের সংখ্যা ছয়। এনডেবেলে উপজাতীয় পরিবারের সদস্য তিনি।

১৯৯৯-২০০০ মৌসুমে অনূর্ধ্ব-১৯ দলের পক্ষে তিনটি ওডিআইয়ে অধিনায়কত্ব করেন। দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ১৬ উইকেট নিয়ে ওয়েস্ট ইন্ডিজের রামনরেশ সারওয়ানের সাথে যৌথভাবে শীর্ষ উইকেটশিকারী ছিলেন।

আন্তর্জাতিক ক্রিকেট
-------------------

১৯৯৯ সালে বুলাওয়েতে সফরকারী ভারতের বিপক্ষে অনুষ্ঠিত একদিনের আন্তর্জাতিকে অভিষেক ঘটে এমলুলেকি এনকালা’র। নিজস্ব দ্বিতীয় বলেই শচীন তেন্ডুলকরের উইকেট করায়ত্ত্ব করেছিলেন। এ খেলার পূর্বে তার বাবা কখনো ক্রিকেট খেলা দেখেননি। ২০০০ সালে ট্রেন্ট ব্রিজে স্বাগতিক ইংল্যান্ডের বিপক্ষে টেস্ট অভিষেক ঘটে তার।

২০০০ সালে হিথ স্ট্রিকের নেতৃত্বাধীন জিম্বাবুয়ে দলের সদস্যরূপে কেনিয়ায় অনুষ্ঠিত আইসিসি চ্যাম্পিয়ন্স ট্রফিতে অংশগ্রহণ করেন। ঐ প্রতিযোগিতায় তার দল কোয়ার্টার ফাইনাল পর্যন্ত অগ্রসর হতে পেরেছিল।

অবসর
----

অস্ট্রেলিয়ান ক্রিকেট একাডেমিতে ডেনিস লিলি’র ছত্রচ্ছায়ায় খেলোয়াড়ী জীবনে প্রশিক্ষণ নেন তিনি। ২০১০ সালের শুরুতে জিম্বাবুয়ে প্রত্যাবর্তন করেন এমলুলেকি এনকালা। পেশাদার ক্রিকেটে বিশেষায়িত দল মিড-ওয়েস্ট রাইনোজে রিকি ওয়েলস, ড্যারেন স্টিভেন্স ও ব্রেন্ডন টেলরের সাথে একযোগে খেলেন।

ক্রিকেট থেকে অবসর নেয়ার পর বর্তমানে অস্ট্রেলিয়ার মেলবোর্নভিত্তিক এডিনবার্গ ক্রিকেট ক্লাবকে প্রশিক্ষণের দায়িত্বে রয়েছেন এমলুলেকি এনকালা।

তথ্যসূত্র
---------

1. ↑  "Players who have played for CFX Academy"অর্থের বিনিময়ে সদস্যতা প্রয়োজন। CricketArchive। সংগ্রহের তারিখ ৬ ডিসেম্বর ২০১৬।
2. ↑  "Zimbabwean Squad for 2000 ICC KnockOut Trophy"। ESPNcricinfo। সংগ্রহের তারিখ ১১ মার্চ ২০১৭।

বহিঃসংযোগ
---------

* ইএসপিএনক্রিকইনফোতে এমলুলেকি এনকালা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে এমলুলেকি এনকালা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
জিম্বাবুয়ে দল – ২০০০ আইসিসি নক-আউট ট্রফি |
| --- |
| 
* ১ স্ট্রিক (অঃ)
* ২ এ ফ্লাওয়ার (উইঃ)
* ৩ জিডব্লিও ফ্লাওয়ার
* ৪ এনকালা
* ৫ রেনি
* ৬ কার্লাইল
* ৭ ওলোঙ্গা
* ৮ এমবাঙ্গা
* ৯ ক্যাম্পবেল
* ১০ ভার্মুলেন
* ১১ ভিলজোয়েন
* ১২ উইশার্ট
* ১৩ স্ট্র্যাং
* ১৪ জিজে হুইটল
* কোচ: কার্ল রেকেম্যান (অস্ট্রেলিয়া)

 | জিম্বাবুয়ে |

 

| * দে
* স
জিম্বাবুয়ে দল – ২০০৪ আইসিসি চ্যাম্পিয়ন্স ট্রফি |
| --- |
| 
* ১ তাইবু (অঃ)
* ২ টেলর (উইঃ)
* ৩ ভার্মুলেন
* ৪ ইব্রাহিম
* ৫ মেয়ারগিডি
* ৬ উতসেয়া
* ৭ ম্যাটসিকেনিয়েরি
* ৮ মুপারিয়া
* ৯ এনকালা
* ১০ প্যানিয়াঙ্গারা
* ১১ হন্ডো
* ১২ রেইন্সফোর্ড
* ১৩ চিগুম্বুরা
* ১৪ সিবান্দা

 | জিম্বাবুয়ে |
**খান ইউনুস** (আরবি: خان يونس‎‎) হল ফিলিস্তিনের দক্ষিণ গাজা ভূখণ্ডের একটি শহর, যা খান ইউনূস গভর্নোরেটের রাজধানী ও বৃহত্তম শহর। ফিলিস্তিন কেন্দ্রীয় পরিসংখ্যান ব্যুরো অনুযায়ী, ২০০৭ সালে খান ইউনুসের জনসংখ্যা ছিল ১৪২,৬৩৭ জন এবং ২০১০ সালে ২০২,০০০ জন এবং ২০১২ সালে ছিল ৩৫০,০০০ জন। খান ইউনুস পূর্ব ভূমধ্যসাগর থেকে ৪ কিলোমিটার (২.৫ মাইল) পূর্বে অবস্থিত, যাতে গ্রীষ্মকালে সর্বোচ্চ তাপমাত্রা থাকে ৩০ ডিগ্রি সেলসিয়াস এবং শীতকালে ১০ ডিগ্রি সেলসিয়াস এবং বার্ষিক গড় বৃষ্টিপাত ২৬০ মিলিমিটার (১০.২ ইঞ্চি)।

খান ইউনুসে ফিলিস্তিন আইনসভার ৫টি আসন রয়েছে, ২০০৬ ফিলিস্তিন জাতীয় সংসদ নির্বাচনে ইউনূস আল আসতাল সহ হামাসের তিন জন এবং মোহাম্মদ দাহলান সহ ফাতাহর দুই জন সংসদ সদস্য নির্বাচিত হয়েছে। বর্তমানে এটি গাজার হামাস প্রশাসন কর্তৃক শাসিত হচ্ছে।

ইতিহাস
------

১৪শ শতাব্দীর পূর্বে খান ইউনুস একটি গ্রাম ছিল, যা সালকাহ নামে পরিচিত ছিল। ১৩৮৭-৮৮ সালের দিকে আমির ইউনুস আল নুরুজি কর্তৃক পথিক, ক্যারাভানস রক্ষার্থে খানের (ক্যারাভানসরাই) গোড়াপত্তান হয়। এই খান ও তার পার্শবর্তী এলাকা নিয়ে গড়ে শহরের নাম হয় খান ইউনুস। ১৩৮৯ সালে এক যুদ্ধে ইউনুস নুরুজি মৃত্যুবরণ করেন। ইউনুস ইবনে আব্দুল্লাহ আল নুরুজি আদ দেওয়াদার কার্যসচিব ছিলেন, যেটি মামলুক সুলতান বারকুক এর দপ্তরের একটি উচ্চ পদ ছিল। শহরটি একটি গুরুত্বপূর্ণ বাণিজ্য কেন্দ্র পরিনত হয় এবং সপ্তাহে বৃহস্পতি বার পার্শ্ববর্তী অঞ্চল থেকে লোকজন কেনাকাটার জন্য আসতো। খান ইউনুস মামলুক ডাক সেবার সিরিয়া ও ফিলিস্তিনের মধ্যবর্তি বিশ্রাম কেন্দ্র হিসাবে ব্যবহৃত হত।

১৯৬৭ সাল ৬ দিনের যুদ্ধে ইসরায়েল খান ইউনুস পুনরায় অধিকৃত করে। ২০০১ সালের আগস্ট ও ২০০২ সালের অক্টোবরে খান ইউনুসে ইসরায়েল হেলিকপ্টার হামলা করেছিল, যাতে অনেক বেসামরিক লোকজন নিহত হয় ও নষ্ট হয় বেসামরিক বাড়িঘর। এটি হামাসের একটি শক্ত ঘাঁটি হিসাবে পরিচিত।

অর্থনীতি
--------

খান ইউনুস গাজা ভূখণ্ডে গাজা শহরের পর দ্বিতীয় বৃহত্তম শহর। এতে রয়েছে অনেক গুরুত্বপূর্ণ খোলা মার্কেট, যেগুলো সউক নামে পরিচিত এবং সপ্তাহে একদিন খোলা থাকে। ২০১২ সালে তথ্য অনুযায়ী ফিলিস্তিন ভূখণ্ডের মধ্যে খান ইউনুসেই সবচেয়ে বেশি বেকারত্বের হার।

শিক্ষা
------

খান ইউনুসে একটি বিজ্ঞান ও প্রযুক্তি বিশ্ববিদ্যালয় রয়েছে।

তথ্যসূত্র
---------

1. ↑
2. ↑  McGreal, Chris (১২ সেপ্টেম্বর ২০০৫)। "Hamas celebrates victory of the bomb as power of negotiation falters"। *The Guardian*। সংগ্রহের তারিখ ২৩ জুলাই ২০১৪।
3. ↑  "University College of Science and Technology"। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৭-১১-০৯।
**রাইজিং স্টার একাডেমি** মার্কিন যুক্তরাষ্ট্রের নিউ জার্সি অঙ্গরাজ্যের ইউনিয়ন সিটিতে অবস্থিত একটি বেসরকারি ইসলামিক শিক্ষাপ্রতিষ্ঠান। ২০০৯ সালে প্রতিষ্ঠানটি প্রতিষ্ঠিত হয়। এটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়।

২০১৫–১৬ শিক্ষাবর্ষ হিসাবে, বিদ্যালয়ে শিক্ষার্থী-শিক্ষকের অনুপাত ৮.৭:১ এবং এতে ১৯৬ জন শিক্ষার্থী (প্রাক কিন্ডারগার্টেন আরও ১৪ জন) এবং ২২ জন শ্রেণিকক্ষের শিক্ষক (একটি *এফটিই* ভিত্তিতে) ছিল। বিদ্যালয়ের শিক্ষার্থীদের ৯৬.৪% শ্বেতাঙ্গ, ২.০% হিস্পানিক এবং ১.৫% কৃষ্ণাঙ্গ ছিল।

ইতিহাস
------

২০০৯ সালের সেপ্টেম্বরে রাইজিং স্টার একাডেমিটি নর্থ হাডসন *ইসলামিক এডুকেশনাল সেন্টার* দ্বারা প্রতিষ্ঠিত করা হয়। ১৯৯২ সালে ইউনিয়ন সিটিতে একটি সুন্নি মুসলিম মসজিদ প্রতিষ্ঠিত করা হয়। মসজিদের ২,০০০ সদস্য মণ্ডলীতে ক্যাথলিক ধর্মের মতো অন্যান্য ধর্ম থেকে প্রায় ৫০০ লাতিনো ধর্মান্তরিত ব্যক্তি অন্তর্ভুক্ত।

২০১৬ সালের মে মাসে স্কুলটি প্রাথমিক ও মাধ্যমিক বিদ্যালয় সম্পর্কিত *মিডল স্টেটস অ্যাসোসিয়েশন অফ কলেজস অ্যান্ড স্কুলস* সংগঠন থেকে স্বীকৃতি পেয়েছে। স্বীকৃতিটি সাত বছর মেয়াদী ছিল সেটা ২০১৬ সালের ডিসেম্বর পর্যন্ত কার্যকর ছিল।

তথ্যসূত্র
---------

1. ↑  "RISING STAR ACADEMY"। ৭ মে ২০১৬ তারিখে মূল থেকে আর্কাইভ করা। সংগ্রহের তারিখ ৩ মে ২০১৬।
2. 1 2 3 4  School data for Rising Star Academy  ওয়েব্যাক মেশিনে আর্কাইভকৃত ২৬ আগস্ট ২০১৮ তারিখে, National Center for Education Statistics.
3. 1 2  Cusido, Carmen.
4. ↑  , Rising Star Academy, May 2, 2016.
5. ↑  Rising Star Academy[*স্থায়ীভাবে অকার্যকর সংযোগ*], Middle States Association of Colleges and Schools Commissions on Elementary and Secondary Schools.

বহিঃসংযোগ
---------

* রাইজিং স্টার একাডেমির ওয়েবসাইট
* "রাইজিং স্টার একাডেমি"। বেসরকারী স্কুল পর্যালোচনা।


উইকিমিডিয়া কমন্সে **রাইজিং স্টার একাডেমি** সংক্রান্ত মিডিয়া রয়েছে।
**বিজয় রাজিন্দরনাথ** (এই শব্দ সম্পর্কেউচ্চারণ (সাহায্য·তথ্য); ওড়িয়া: ବିଜୟ ରାଜିନ୍ଦରନାଥ; জন্ম: ৭ জানুয়ারি, ১৯২৮ - মৃত্যু: ২২ নভেম্বর, ১৯৮৯) তৎকালীন ব্রিটিশ ভারতের অমৃতসরে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বিহার ও বোম্বে দলের পক্ষে খেলেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়েও পারদর্শিতা দেখিয়েছেন তিনি।

খেলোয়াড়ী জীবন
---------------

১৯৫২-৫৩ মৌসুমে পাকিস্তানের বিপক্ষে অনুষ্ঠিত সিরিজে অংশ নেয়া প্রবীর সেন, নানা জোশী ও ইব্রাহিম মাকাসহ চারজন উইকেট-রক্ষকদের একজন ছিলেন তিনি। ১৩ নভেম্বর, ১৯৫২ তারিখে তার টেস্টে অভিষেক হয়। বোম্বেতে অনুষ্ঠিত ঐ টেস্টে ভারত কেবলমাত্র চার উইকেট হারিয়ে জয়ী হলেও তাকে কোন ইনিংসেই ব্যাট হাতে মাঠে নামতে হয়নি। কিন্তু উইকেটের পিছনে অবস্থান করে চারটি স্ট্যাম্পিংয়ের সাথে নিজেকে জড়িয়ে রাখেন। তন্মধ্যে সুভাষ গুপ্তের বলেই করেছিলেন তিনটি স্ট্যাম্পিং। অদ্যাবধি তিনি সমগ্র খেলোয়াড়ী জীবনে কোন ক্যাচ না নিয়েও সর্বাধিক স্ট্যাম্পিং করার রেকর্ড ধারণ করে আছেন। এক টেস্টের বিস্ময়কারীরূপে তার পরিবর্তে পরবর্তী টেস্টে ইব্রাহিম মাকা স্থলাভিষিক্ত হন। এরপূর্বে ১৯৫০-৫১ মৌসুমে কমনওয়েলথ একাদশের বিপক্ষে তিনটি টেস্টে অংশ নিয়েছিলেন।

ব্যক্তিগত জীবন
--------------

লাহোরের সরকারি কলেজে অধ্যযন করেন। এরপর বেনারস থেকে হিন্দিতে এমএ ডিগ্রি লাভ করেন। বার্মা শেলে কাজ করার পর বরোদার ইন্দো-নিপ্পন ব্যাটারিতে কাজ করেন রাজিন্দরনাথ।

২২ নভেম্বর, ১৯৮৯ তারিখে ৬১ বছর বয়সে চেন্নাইয়ে বিজয় রাজিন্দরনাথের দেহাবসান ঘটে।

তথ্যসূত্র
---------

1. ↑  India wicket-keepers, retrieved: 7 March, 2017
2. ↑  Walmsley, Keith (২০০৩)। *Mosts Without in Test Cricket*। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067।

আরও দেখুন
---------

* মহিন্দর অমরনাথ
* এক টেস্টের বিস্ময়কারী
* ভারত জাতীয় ক্রিকেট দল
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে বিজয় রাজিন্দরনাথ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিজয় রাজিন্দরনাথ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Obituary in ACSSI almanac, 1989/90
**মোহাম্মদ রফিকুল ইসলাম** (জন্ম: ১৯ মার্চ ১৯৬৯) একজন বাংলাদেশী শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) নেভাল আর্কিটেকচার ও মেরিন ইঞ্জিনিয়ারিং বিভাগের অধ্যাপক এবং গাজীপুরে অবস্থিত আন্তর্জাতিক প্রযুক্তি বিশ্ববিদ্যালয়, ইসলামিক ইউনিভার্সিটি অব টেকনোলজির (আইইউটি) উপাচার্য।

জন্ম
----

তিনি ১৯৬৯ সালের ১৯ মার্চ জন্মগ্রহণ করেন।

শিক্ষা
------

মোহাম্মদ রফিকুল ইসলাম বাংলাদেশ প্রকৌশল বিশ্ববিদ্যালয়ের নেভাল আর্কিটেকচার ও মেরিন ইঞ্জিনিয়ারিং বিভাগ থেকে ১৯৯৩ সালে স্নাতক ও ১৯৯৭ সালে স্নাতকোত্তর ডিগ্রি লাভ করেন। ২০০১ সালে তিনি জাপানের ইয়োকোহামা জাতীয় বিশ্ববিদ্যালয় থেকে ডক্টরেট ডিগ্রি অর্জন করেন।

কর্মজীবন
--------

রফিকুল ইসলাম ১৯৯৪ সালে বাংলাদেশ প্রকৌশল বিশ্ববিদ্যালয়ের নেভাল আর্কিটেকচার ও মেরিন ইঞ্জিনিয়ারিং বিভাগে প্রভাষক হিসেবে শিক্ষকতা জীবন শুরু করেন। এরই ধারাবাহিকতায় ২০০৯ সালে তিনি অধ্যাপক পদে উন্নীত হন। এছাড়াও তার বিশ্বের একাধিক বিশ্ববিদ্যালয়ে অধ্যাপনার অভিজ্ঞতা রয়েছে।

অধ্যাপনার পাশাপাশি তিনি বুয়েটের ইনস্টিটিউশনাল কোয়ালিটি অ্যাসুরেন্স সেলের পরিচালক, বঙ্গবন্ধু শেখ মুজিবুর রহমান মেরিটাইম ইউনিভার্সিটির সিন্ডিকেট সদস্য, খুলনা শিপইয়ার্ড লিমিটেডের পরিচালকসহ বিভিন্ন গুরুত্বপূর্ণ দায়িত্ব পালন করেন।

মোহাম্মদ রফিকুল ইসলাম ২০২০ সালের ১ সেপ্টেম্বর গাজীপুরে অবস্থিত আন্তর্জাতিক প্রযুক্তি বিশ্ববিদ্যালয়, ইসলামিক ইউনিভার্সিটি অব টেকনোলজির (আইইউটি) উপাচার্য হিসেবে যোগদান করেন।

প্রকাশনা
--------

দেশিয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র
---------

1. ↑  "আইইউটির নতুন উপাচার্য রফিকুল ইসলাম"। *বাংলানিউজটোয়েন্টিফোর.কম*। ১ সেপ্টেম্বর ২০২০। সংগ্রহের তারিখ ১৭ ফেব্রুয়ারি ২০২২।
2. 1 2  "VICE CHANCELLOR" [উপাচার্য]। *ইসলামিক ইউনিভার্সিটি অব টেকনোলজি* (ইংরেজি ভাষায়)। সংগ্রহের তারিখ ১৭ ফেব্রুয়ারি ২০২২।
3. ↑  "Prof. Dr. M. Rafiqul Islam" [অধ্যাপক ড. এম. রফিকুল ইসলাম]। *বাংলাদেশ প্রকৌশল বিশ্ববিদ্যালয়* (ইংরেজি ভাষায়)। সংগ্রহের তারিখ ১৭ ফেব্রুয়ারি ২০২২।
4. ↑  "আইইউটির নতুন উপাচার্য অধ্যাপক এম রফিকুল ইসলাম"। *বাংলাদেশ প্রতিদিন*। ২ সেপ্টেম্বর ২০২০। সংগ্রহের তারিখ ১৭ ফেব্রুয়ারি ২০২২।
5. ↑  "আইইউটির নতুন উপাচার্য অধ্যাপক এম রফিকুল ইসলাম"। *দেশ রূপান্তর*। ২ সেপ্টেম্বর ২০২০। সংগ্রহের তারিখ ১৭ ফেব্রুয়ারি ২০২২।
**বিজয় নাম্বিয়ার** হচ্ছেন ভারতের একজন চলচ্চিত্র পরিচালক। বিজয় তার পরিচালিত শর্ট ফিল্ম *রাহু অ্যান্ড রিফ্লেকশন্স*-এর জন্য বেশি পরিচিত, এটাতে তিনি মালয়ালম চলচ্চিত্র জগতের খ্যাতিমান অভিনেতা মোহনলালকে দিয়ে অভিনয় করিয়েছিলেন। টেলিভিশন চ্যানেল সনি পিক্সে বিজয় 'গেটওয়ে টু হলিউড' নামের একটি প্রতিযোগিতায় জিতেছিলেন, প্রতিযোগিতায় বিচারক ছিলেন অশোক অমৃতরাজ, রজত কাপুর এবং অনুরাগ বসু। বিজয় পরিচালিত প্রথম পূর্ণদৈর্ঘ্য চলচ্চিত্র ছিলো 'শয়তান' (২০১১) এবং এটি ছিলো হিন্দি ভাষার। ২০১৩ সালে তার পরিচালিত দ্বিতীয় চলচ্চিত্র মুক্তি পায়, এটির নাম ছিলো *ড্যাভিড*, এই চলচ্চিত্রটি তামিল ভাষার চলচ্চিত্র; যদিও হিন্দি ভাষাতেও স্বল্প একটু আলাদাভাবে তৈরি করে চলচ্চিত্রটি তৈরি করেছিলেন তিনি। বিজয় ফারহান আখতার এবং অমিতাভ বচ্চনকে নিয়ে 'ওয়াজির' নামের একটি চলচ্চিত্র তৈরি করেছিলেন, এটি ২০১৬ সালে মুক্তি পেয়েছিলো।

তথ্যসূত্র
---------

1. ↑  "Bejoy Nambiar"। সংগ্রহের তারিখ ১ ফেব্রুয়ারি ২০১৬।
2. ↑  "Reflections-Short film-Mohanlal"। ১৫ মে ২০০৮। সংগ্রহের তারিখ ২৮ জুন ২০১৫ – YouTube-এর মাধ্যমে।
3. ↑  "Bejoy is winner of Sony Pix's Gateway"। businessofcinema। ১৪ মে ২০০৮। সংগ্রহের তারিখ ২৮ জুন ২০১৫।
4. ↑  "Shot Cuts: Helping heart"। *The Hindu*। ২৯ এপ্রিল ২০১২। ১২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১২।

বহিঃসংযোগ
---------

* ইন্টারনেট মুভি ডেটাবেজে বিজয় নাম্বিয়ার (ইংরেজি)
**গাগড়া গির্জা** বা **অবাতা** আবখাজিয়া, জর্জিয়া (রাষ্ট্র) অবস্থিত একটি প্রথম মধ্যযুগীয় খ্রিস্টান গির্জা এবং আবখাজিয়ার প্রাচীনতম গীর্জাগুলির মধ্যে একটি। এটি একটি তিন-নুড়ি বেসিলিকা আঁকারে, ষষ্ঠ শতাব্দীতে নির্মিত করা হয়েছিল এবং পরে ১৯০২ সালে পুনর্নির্মিত করা হয়।।

গাগড়া গির্জা, অবাতা নামে এক দুর্গের অঞ্চলের ভেতরে অবস্থিত, যা এখন সম্পূর্ণ ধ্বংসাবশেষে। গির্জাটি আশলার পাথর দ্বারা নির্মিত করা হয়েছিল। প্রধান প্রবেশদ্বার পশ্চিমে অবস্থিত নারথেক্স থেকে শুরু। গির্জাটিতে 
তিনটি মধ্যভাগ (নেভস) রয়েছে এবং দরজা মাধ্যমে একে অপরের সাথে সংযুক্ত করা আছে। দক্ষিণ দেওয়ালে তিনটি জানালা দিয়ে এবং পশ্চিমা প্রাচীর এবং বেদিতে একটি জানালা দিয়ে প্রধান মধ্যভাগকে (নেভস) প্রবাহিত করা হয়েছে। পূর্ব জর্জিয়ার অনুরূপ বেসিলিকাসগুলির সাথে গির্জার অনেক স্থাপত্যের সাথে বৈশিষ্ট্য ধরা পরে।

১৯০২ সালে, রাশিয়ান সাম্রাজ্য পরিবারের সদস্য ওল্ডেনবার্গের ড্যুক আলেকজান্ডার পেট্রোভিচের, স্ত্রী রাজকুমারী ইউজেনিয়া ম্যাক্সিমিলিয়ানোভনার নির্দেশে গির্জার সম্পূর্ণরূপে পুনর্নির্মিত করে একটি স্পা নির্মিত করা হয়েছিল। তবে ১৯০৩ সালের, ৯ জানুয়ারী এটি পুনরুদ্ধার করে সেন্ট হাইপিয়াসিসের গির্জা হিসেবে র্নির্মিত করা হয়। যদিও, একই সময়, একটি হোটেলের পথ নির্মাণের জন্য অবতারের পুরানো দুর্গ ধ্বংস করা হয়। আবার সোভিয়েত যুগে, গির্জাটিকে পুরানো অস্ত্রসম্ভারের একটি জাদুঘরের ভবন হিসাবে ব্যবহৃত হয়। ২০০৭ সালে, গির্জার কিছু সংস্কার করা হয়েছিল এবং ২০১২ সালে এটি খ্রিস্টান ব্যবহারের জন্য পুনরুদ্ধার করা হয়েছিল।

গাগড়া গির্জাটি জর্জিয়ার জাতীয় গুরুত্বের স্মারকগুলির তালিকাতে লিপিবদ্ধ আছে।

টীকা
----

1. 1 2  Gelenava, Irakli, সম্পাদক (২০১৫)। *Cultural Heritage in Abkhazia* (পিডিএফ)। Tbilisi: Meridiani। পৃষ্ঠা 14।
2. ↑  *Гагры. Климатическая станция на Черноморском побережье [Gagry, a climate spa on the Black Sea coast]* (পিডিএফ) (Russian ভাষায়)। St. Petersburg। ১৯০৫। পৃষ্ঠা 8। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Овеянный тайнами храм Святого Ипатия в Гагре" (Russian ভাষায়)। Sputnik। ২৩ ফেব্রুয়ারি ২০১৬। সংগ্রহের তারিখ ১৮ মার্চ ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)

তথ্যসূত্র
---------


1. 1 2  টেমপ্লেট:Abkhazia-note
**মোহাম্মদ শহীদুজ্জামান** একজন বাংলাদেশ জাতীয়তাবাদী দল রাজনীতিবিদ, প্রকৌশলী ও কক্সবাজার-৩ (সদর-রামু) আসনের সাবেক সংসদ সদস্য।

প্রাথমিক ও পারিবারিক জীবন
-------------------------

মোহাম্মদ শহীদুজ্জামান কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। তার পিতা ফরিদ আহমদ ছিলেন তৎকালীন পাকিস্তানের জাতীয় পরিষদের সদস্য ও কেন্দ্রীয় শ্রমমন্ত্রী। মাতা রিজিয়া আহমদ। তার বড় ভাই মোহাম্মদ খালেকুজ্জামান কক্সবাজার-৩ (সদর-রামু) আসনের সংসদ সদস্য ছিলেন।

কর্মজীবন
--------

মোহাম্মদ শহীদুজ্জামান একজন প্রকৌশলী। ২৮ সেপ্টেম্বর ২০০১ সালে জাতীয় সংসদ নির্বাচনের মাত্র তিনদিন আগে তৎকালীন চারদলীয় জোটের মনোনীত প্রার্থী তার বড় ভাই মোহাম্মদ খালেকুজ্জামান মৃত্যুবরণ করলে পরবর্তীতে তিনি বাংলাদেশ জাতীয়তাবাদী দলের প্রার্থী হিসাবে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। ২০০৮ সালে বাংলাদেশ জাতীয়তাবাদী দলের মনোনয়ন পেতে ব্যর্থ হওয়ার পরে তিনি স্বতন্ত্র প্রার্থী হয়ে নির্বাচনে প্রতিদ্বন্দ্বিতা করে পরাজিত হয়েছিলেন।

তথ্যসূত্র
---------

1. ↑  "মোহাম্মদ শহীদুজ্জামান, আসন নং: ২৯৬, কক্সবাজার-৩, দল: বিএনপি (ধানের শীষ)"। *দৈনিক প্রথম আলো*। সংগ্রহের তারিখ ৯ মে ২০২০।
2. 1 2  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "Rebel candidate clouds BNP's prospect"। *The Daily Star* (ইংরেজি ভাষায়)। ২৬ ডিসেম্বর ২০০৮। সংগ্রহের তারিখ ২৫ অক্টোবর ২০১৯।
একজোড়া লাল মিউলের পার্শ্বদেশ
**মিউল** (ফরাসি: Mule), একটা ফরাসি শব্দ, এর দ্বারা বোঝায় পিছন খোলা এবং অধিকাংশ ক্ষেত্রে সামনা বন্ধ এক প্রকারের জুতাকে। মিউলের হিলের উচ্চতা বিভিন্ন রকম হতে পারে - ফ্ল্যাট থেকে হাই হিল পর্যন্ত মিউলের উচ্চতা হতে পারে। মিউল জুতাগুলো সাধারণত নারীরা পরিধান করেন।[] "মিউল" নামটি এসেছে প্রাচীন রোমীয় *mulleus calceus* থেকে, যার অর্থ হলো ৩ জন উচ্চপদস্থ বিচারকের পরিধেয় লাল অথবা বেগুনী জুতা, যদিও এতে এর কাঠামোগত মিলের খুব কমই নির্দেশনা আছে।

হাই হিল মিউল
------------

মিউল জুতাগুলোর উঁচু গোড়ালি ১৮ শতকে জনপ্রিয় ফ্যাশন অনুষঙ্গ ছিল। কিন্তু ২০ শতকের গোড়ার দিকে মিউলকে বেশ্যাদের সাথে তুলনা করা হত। ১৯৫০-এর প্রথমদিকে, ম্যারিলিন মনরো এই জুতাকে জনপ্রিয় করেন এবং এর অসম্মানসূচক অবস্থান ভেঙ্গে দিতে অবদান রাখেন। আধুনিক ফ্যাশন জগতে মিউলের কদর যথেষ্টই দেখা যায়, বিশেষ করে ফ্যাশন র‍্যাম্পে মডেলদেরকে হাই হিল মিউল পরতে দেখা যায়। সেসব মিউলের সামনের দিকটা বন্ধ থাকে, পয়েন্টি টো কিংবা পীপ টো হয়ে থাকে, তবে পিছনটা বরাবরের মতো খোলাই থাকে।

হাই হিলের ধরনটা অধিকাংশ ক্ষেত্রেই স্টিলেট্টো, তবে ওয়েজ হিল, স্কয়্যার হিলের মিউলও পরতে দেখা যায়।

গ্যালারী
--------

* 18th century mules18th century mules
* Red mules (front) Red mules (front)
* A pair of green mulesA pair of green mules
* Woman's loafer style mules with a flat heelWoman's loafer style mules with a flat heel
* Woman's Maryjane style mules with a wedge heelWoman's Maryjane style mules with a wedge heel
* Various styles of mules in a shop windowVarious styles of mules in a shop window

তথ্যসূত্র
---------

1. 1 2  Games, Alex (২০০৭), *Balderdash & piffle : one sandwich short of a dog's dinner*, London: BBC, আইএসবিএন 978-1-84607-235-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Richardson, Edited by Catherine (২০০৪), *Clothing culture, 1350-1650*, Burlington: Ashgate, আইএসবিএন 978-0-7546-3842-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)

বহিঃসংযোগ
---------


উইকিমিডিয়া কমন্সে **মিউল** সংক্রান্ত মিডিয়া রয়েছে।
**রিচার্ড ড্রাইভার (জুনিয়র)** (১৬ সেপ্টেম্বর ১৮২৯ - ৮ জুলাই ১৮৮০) একজন সিডনির সলিসিটার, রাজনীতিবিদ এবং ক্রিকেট প্রশাসক ছিলেন।

ড্রাইভার জন্মগ্রহণ করেছিলেন নিউ সাউথ ওয়েলসের ক্যাব্রামাতায়, হোটেল-রক্ষক রিচার্ড ড্রাইভারের ছেলে এবং তার স্ত্রী ছিলেন এলিজাবেথ ওরফে পাওয়েল। ১৮৫৯ সালে, তিনি সিডনি সিটি কাউন্সিলের সলিসিটার হন এবং সিডনি পুলিশ আদালতে অনুশীলনও চালিয়েছিলেন।

ড্রাইভার ১৮৫৮ সালে নিউ সাউথ ওয়েলস আইনসভায় তিনটি আসনে ব্যর্থ প্রতিদ্বন্দ্বিতা করেন এবং ১৯৫৯ সালে পূর্ব সিডনির হয়ে আবার পরাজিত হয়েছিলেন, তবে ১৮৬০ সালে তিনি ওয়েস্ট ম্যাকুয়ারে জয়ী হন ১৮৬৯ সাল পর্যন্ত বহাল ছিলেন। তিনি ১৮৬৯ থেকে ১৮৭২ সাল পর্যন্ত কারকোয়ার এবং ১৮৭২ সাল থেকে ১৮৮০ সালে মৃত্যুর পূর্ব পর্যন্ত উইন্ডসরের সদস্য ছিলেন। তিনি সাধারণত হেনরি পার্কসকে সমর্থন করেছিলেন, কিন্তু ১৮৭২ সালে খনিমন্ত্রী হওয়ার প্রস্তাবকে প্রত্যাখ্যান করেছিলেন। তিনি পার্কের ১৮৭৭ সরকারের ভূমি মন্ত্রী হয়েছিলেন এবং ক্রিকেটপ্রেমী হিসাবে তিনি সিডনি ক্রিকেট গ্রাউন্ডে উন্নতির জন্য ৭০০ ইউরো দান করেছিলেন এবং ১৮৭৯ সালে তিনি নিউ সাউথ ওয়েলস ক্রিকেট অ্যাসোসিয়েশনের প্রতিনিধি হিসাবে নিজের জমি দিয়ে ট্রাস্টিদের হাতে জায়গাটি অর্পণ করেন।

১৮৬০ সাল থেকে ১৮৮০ সাল পর্যন্ত ড্রাইভার ছিলেন ইংলিশ ক্রিকেট দল এবং আন্তঃকলোনি ম্যাচগুলির দর্শনার্থীদের একজন গুরুত্বপূর্ণ সংগঠক। ১৮৭১ সালে, তিনি এলিজাবেথ মার্গারেট মার্লোকে বিয়ে করেছিলেন। তিনি র‌্যান্ডউইকের সিডনি শহরতলিতে মারা যান এবং তাকে ওয়েভারলি গোরস্থানে দাফন করা হয়। ১৮৯০ এর দশকে সিডনি ক্রিকেট গ্রাউন্ডের বাইরে *ড্রাইভার অ্যাভিনিউ* নামে একটি রাস্তার নামকরণ করা হয়েছিল তার সম্মানে।

আরো দেখুন
---------

তথ্যসূত্র
---------

1. 1 2 3  "Driver, Richard (1829 - 1880)"। *অস্ট্রেলিয়ান ডিকশনারি অফ বায়োগ্রাফি* (ইংরেজি ভাষায়)। ক্যানবেরা: অস্ট্রেলীয় জাতীয় বিশ্ববিদালয়। ১৯৭২। সংগ্রহের তারিখ ২০০৭-০৯-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রিগ-'দ্জিন-ব্জাং-পো** (ওয়াইলি: *rig 'dzin bzang po*) তিব্বতের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের তৃতীয় প্রধান ছিলেন।

সংক্ষিপ্ত জীবনী
---------------

রিগ-'দ্জিন-ব্জাং-পো ঊনবিংশ শতাব্দীর প্রথমার্ধে তিব্বতের খাম্স অঞ্চলের য়ার-থাং (ওয়াইলি: *yar thang*) নামক শহরে জন্মগ্রহণ করেন। কম বয়সে তিনি ছাগ্স-রি-ন্যি-গ্রাগ্স-'ওদ-গ্সাল-স্গ্রুব-স্দে (ওয়াইলি: *chags ri nyi grags 'od gsal sgrub sde*) বৌদ্ধবিহারে দীক্ষালাভ করেন। পরবর্তীকালে তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ে শিক্ষালাভ করেন এবং র্গ্যাল-স্রাস-গ্ঝান-ফান-ম্থা'-য়াস-'ওদ-জের (ওয়াইলি: *rgyal sras gzhan phan mtha' yas 'od zer*) নামক এই মহাবিদ্যালয়ের দ্বিতীয় প্রধানের নিকট ভিক্ষুর শপথ গ্রহণ করেন। সেং-ফ্রুগ-পে-মা-ব্ক্রা-শিস (ওয়াইলি: *seng phrug pe ma bkra shis*), 'জিগ্স-মেদ-র্গ্যাল-বা'ই-ম্যু-গু (ওয়াইলি: *'jigs med rgyal ba'i myu gu*) এবং মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক বিখ্যাত লামারা তাঁর শিক্ষক ছিলেন। পঞ্চাশ বছর বয়স হলে তিনি শ্রী সিংহ মহাবিদ্যালয়ের তৃতীয় প্রধানের দায়িত্ব গ্রহণ করেন।

তথ্যসূত্র
---------

1. ↑  Chhosphel, Samten (জুলাই ২০১২)। "Rigdzin Zangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-৩১।

|
|  |
| পূর্বসূরীর্গ্যাল-স্রাস-গ্ঝান-ফান-ম্থা'-য়াস-'ওদ-জের | **রিগ-'দ্জিন-ব্জাং-পো  শ্রী সিংহ মহাবিদ্যালয়ের তৃতীয় প্রধান** | উত্তরসূরীপে-মা-শেস-ব্যা |
|
**নাউয়ান হযরত মসজিদ** হচ্ছে আকমোলা অঞ্চল এর রাজধানী ও কাজাখস্তান এর উত্তর অংশের শহর কোক্ষেতাউ এর কেন্দ্রে অবস্থিত একটি মসজিদ। ২০১০ এবং ২০১৫ এর মধ্যেবর্তীকালে শহরের জনগণের অনুদানে এটি নির্মিত। এর মিনার এর উচ্চতা ৪৫.৫ মিটার (১৪৯ ফু) এবং গম্বুজ এর উচ্চতা হচ্ছে ২৫ মিটার (৮২ ফু)। 

১৭ সেপ্টেম্বর ২০১৫ তারিখে মসজিদটি সর্বসাধারণের ব্যবহারের জন্য খুলে দেওয়া হয়। মসজিদের আয়তন হলো ৫,১৩৮ মি২ (৫৫,৩০০ ফু২) যা ১২০০ - ১৪০০ মুসল্লি ধারণক্ষম। প্রার্থনার স্থান মুসল্লিদের লিঙ্গ ভেদে পৃথক । মহিলারা দ্বিতীয় তলায় প্রার্থনা করে আর পুরুষরা প্রথম তলায় প্রার্থনা করে।

ইতিহাস
------

মসজিদটি কোক্ষেতাউ শহরের অন্যতম বৃহত্তম মসজিদ। মসজিদটির নামকরণ করেছেন নৌরিজবে তালাসভ (১৮৪৩-১৯১৬) যিনি একজন ধর্মতাত্ত্বিক হিসাবে পরিচিত। তিনি ইসলাম ধর্ম প্রচার করতেন এবং জারবাদী রাশিয়ায় কাজাখদের অধিকারের জন্য একজন অদম্য যোদ্ধা হিসাবে পরিচিত।

নকশা এবং নির্মাণ
----------------

২০১০ সালের মার্চ মাসে মসজিদটির নির্মাণ কাজ শুরু হয়।১৬ সেপ্টেম্বর মসজিদটি আনুষ্ঠানিকভাবে খোলা হয় । মসজিদটি শহরের অনন্য স্থাপত্য তালিকার মধ্যে রয়েছে। মসজিদ নির্মাণের সময় সর্বাধুনিক ও আধুনিক প্রযুক্তি ব্যবহার করা হয়েছে।

মসজিদটির জমির মোট আয়তন ১৫,২৭৯ মি২ (১,৬৪,৪৬০ ফু২) ।যেখানে মসজিদের আয়তন ৫,১৩৮ মি২ (৫৫,৩০০ ফু২) ।মসজিদের নকশা ঐতিহ্যবাহী কাজাখ শিল্পের ও ধ্রুপদী ইসলামী শৈলীর মিশ্রণে তৈরি করা হয়েছে।মসজিদের কেন্দ্রীয় হলটি একটি বিশাল গম্বুজে আচ্ছাদিত (ব্যাস - ১২ মি (৩৯ ফু), উচ্চতা - ২৫ মি (৮২ ফু) )।চারটি মিনারের উচ্চতা ৪৫.৫ মি (১৪৯ ফু) আকমোলা অঞ্চলের সর্বোচ্চ মিনারগুলির মধ্যে একটি।মসজিদের বাহ্যিক এবং অভ্যন্তরীণ দেয়ালগুলি আগলে, ট্রাবেরটাইন দিয়ে তৈরি আর ভিতরের অংশটি সাদা মার্বেলে।মোট ৪৫টি ঝাড়বাতি রয়েছে।

আরও দেখুন
---------

* কাজাখস্তানে ইসলাম
* কাজাখস্তানের মসজিদের তালিকা
* ইউরোপের মসজিদের তালিকা
* এশিয়ার মসজিদের তালিকা

তথ্যসূত্র
---------

1. ↑  *A mosque was opened in Kokshetau for 1.5 billion tenge.*
2. ↑  "One of the largest mosque in Kazakhstan was opened in Kokshetau"। সংগ্রহের তারিখ ২০২০-০৯-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Opening Day"। সংগ্রহের তারিখ ২০২০-০৯-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "A new mosque "Nauan Khazret" was opened in Kokshetau"। সংগ্রহের তারিখ ২০২০-০৯-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রিচার্ড ডামব্রিল** (ইংরেজি: Richard Dumbrill; জন্ম: ১৯ নভেম্বর, ১৯৩৮) ওয়ান্ডসওয়ার্থে এলাকায় জন্মগ্রহণকারী ইংরেজ বংশোদ্ভূত সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন তিনি।

খেলোয়াড়ী জীবন
---------------

১৯৬০-৬১ মৌসুম থেকে ১৯৬৭-৬৮ মৌসুম পর্যন্ত রিচার্ড ডামব্রিলের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রিচার্ড ডামব্রিল। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৬৭ তারিখে কেপ টাউনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

ক্রিকেট খেলোয়াড়ী জীবন শেষে দক্ষিণ আফ্রিকা থেকে মার্কিন যুক্তরাষ্ট্রে অভিবাসিত হন। সেখানে তিনি বিয়ে করেন ও তার দুই সন্তান রয়েছেন। বর্তমানে তিনি বোস্টন এলাকায় বসবাস করছেন।

তথ্যসূত্র
---------

1. ↑  "Richard Dumbrill"। cricketarchive.com। সংগ্রহের তারিখ ৭ ফেব্রুয়ারি ২০১০।

আরও দেখুন
---------

* মাইক প্রোক্টর
* ডেভিড আয়রনসাইড
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে রিচার্ড ডামব্রিল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রিচার্ড ডামব্রিল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ফার্নান্দো টোরেস গ্রাসিয়ানো** (জন্মঃ ২৭ আগস্ট ১৯৭০) মেক্সিকোর গুয়ানাহুয়াতো প্রদেশের লিয়নে জন্মগ্রহণকারী রাজনীতিবিদ। তিনি ন্যাশনাল অ্যাকশন পার্টির সাথে যুক্ত। তিনি ২০১২ হতে ২০১৫ সাল পর্যন্ত মেক্সিকোর কংগ্রেসের ৬২তম আইনসভার উচ্চকক্ষে সিনেটর হিসাবে গুয়ানাহুয়াতো রাজ্যের প্রতিনিধিত্ব করছেন।

শিক্ষা জীবন
-----------

ফার্নান্দো টোরেস গ্রাসিয়ানো ডি লা সালে বাহাও বিশ্ববিদ্যালয় থেকে আইনবিদ্যায় স্নাতক, ইউনিভার্সিদাদ আইবেরোমেরিকানা থেকে সাংবিধানিক আইনে স্নাতকোত্তর এবং মেক্সিকোর জাতীয় স্বায়ত্বশাসিত বিশ্ববিদ্যালয় হতে 'এমপারো' এবং সালামাঙ্কা বিশ্ববিদ্যালয় হতে সংবিধানিক আইনে স্নাতকোত্তর পরবর্তী ডিগ্রি অর্জন করেন।

রাজনৈতিক কর্মকাণ্ড
------------------

ফার্নান্দো টোরেস গ্রাসিয়ানো মেক্সিকোর আইনসভার উচ্চকক্ষে সিনেটর নির্বাচিত হওয়ার আগে ২০০৩ থেকে ২০০৬ সাল পর্যন্ত গুয়ানাহুয়াতো রাজ্যের ৫৯তম কংগ্রেসের উপনেতা ছিলেন। ২০১২ থেকে ২০১৮ সময়কালে তিনি সিনেটরের দায়িত্বপালনের পাশাপাশি মেক্সিকোর জাতীয় নিরাপত্তা কমিশনের সভাপতি এবং বিধানিক আইনপাঠ কমিশনে সচিবের দায়িত্ব পালন করেছিলেন।

তথ্যসূত্র
---------

1. 1 2 3  "Perfil del legislador"। Legislative Information system। সংগ্রহের তারিখ ৩ সেপ্টেম্বর ২০১৩।
**মিউজিক্সম্যাচ** হল বিশ্বের সবচেয়ে বৃহৎতম গানের গীতিকাব্য-এর অনূক্রম, যেখানে ব্যবহারকারীরা গানের গীতাকাব্য খু্ঁজতে পারেন এবং তা অন্য কারো উদ্দেশ্যে আদান-প্রদান করতে পারেন। এটির বিশ্বব্যাপী ৬০ মিলিয়নেরও বেশি ব্যবহারকারী, ১৪ মিলিয়নেরও বেশি গীতিকাব্য এবং ৩০ জন কর্মকর্তা-কর্মচারী রয়েছে।

এটিতে ওয়েব, আইওএস, এবং অ্যান্ড্রয়েড অপারেটিং সিস্টেম সমূহের বিভিন্ন ডিভাইস দ্বারা  (ফোন, ট্যাবলেট এবং ওয়্যেরাবলেস)-এর অ্যাপ দ্বারা অ্যাক্সেসযোগ্য বা প্রবেশ করা যায় এছাড়াও সরাসরি () তাদের নিজেস্ব ওয়েবসাইটে প্রবেশ করা যায়।

মিউজিক্সম্যাচ, যখন কোন গান শোনা বা প্লে করা হয় তখন সেই সময়ের সাথে সামঞ্জস্যসাধন করে সেই নির্দিষ্ট গানের গীতিকাব্য প্রদর্শন করে, যাকে সিঙ্ক বলে। এটির সহজাত অ্যাপগুলোতে, এটি ব্যবহারকারীর নির্দিষ্ট ডিভাইসে থাকা গানের সম্ভারের সকল গান সমূহ স্কান করে, ওই সকল গান সমূহের গীতিকাব্য খুঁজে বের করার ক্ষমতা রাখে, এছাড়াও এটি একটি স্বাভাবিক মিউজিক প্লেয়ার হিসেবে ব্যবহার করা হয়। অ্যান্ড্রয়েড অপারেটিং সিস্টেমের ডিভাইস সমূহে এটি কয়েকটি জনপ্রিয় এবং বৃহত্তর সঙ্গীত স্ট্রিমিং বা শোনার অ্যাপে অবলম্বিত হয়, যেগুলোর মধ্যে অন্যতম স্পটিফািই, গুগল প্লে মিউজিক, ডিজার, অ্যাপেল মিউজিক, রাহাপসোডি এবং রিডিও, তাছাড়াও এটি উক্ত অ্যাপলিকেশন সমূহের উপরে ভাসমান গীতিকাব্য প্রদর্শন করার ক্ষমতা রাখে।

মিউজিক্সম্যাচ প্রতিষ্ঠিত হয় ২০১০ সালের ২১শে জানুয়ারী মাসে, ইতালির'র বোলোগ্না শহরে, মাসিমো সসিওসিওটা, জিয়ালুকা ডেল্লি কারি, ফ্রান্সেসকো ডালফিনো, গিওসেপ্পে কসস্টেনটিনো দ্বারা।

তথ্যসূত্র
---------

1. 1 2 3  About musixmatch, musixmatch
2. ↑
3. ↑  O'Hear, Steve। "Song Lyrics App Musixmatch Hacks Its Way To 50M Downloads/30M MAUs, Adds Spotify Support"। *TechCrunch*। সংগ্রহের তারিখ ২০১৬-১০-২০।
4. ↑  Finalbroadcast (২০১৫-০৭-১৮)। "Apps Of The Week: Office, Tiny, Musixmatch, Panna Cookbook, Quip"। *Macgasm*। সংগ্রহের তারিখ ২০১৬-১০-২০।
5. 1 2  "Featured: Top 10 Karaoke Apps For Android - 12/3/15 | Androidheadlines.com"। *AndroidHeadlines.com |* (ইংরেজি ভাষায়)। ২০১৫-১২-০৩। সংগ্রহের তারিখ ২০১৬-১০-২০।
6. ↑  "Get floating lyrics on Android"। *CNET*। সংগ্রহের তারিখ ২০১৬-১০-২০।
7. ↑  O'Hear, Steve। "Lyrics Database musiXmatch Raises Further $3.7M, Says Android Has Led The Way To 10M Downloads"। *TechCrunch*। সংগ্রহের তারিখ ২০১৬-১০-২০।

বহিঃসংযোগ
---------
**ফারু** (পর্তুগিজ: *Faro*; আ-ধ্ব-ব: [faɾu] এই শব্দ সম্পর্কেশুনুন (সাহায্য·তথ্য)) দক্ষিণ-পশ্চিম ইউরোপের রাষ্ট্র পর্তুগালের দক্ষিণভাগের আলগার্ভ অঞ্চলের দক্ষিণতম প্রান্তে অবস্থিত ফারু জেলার প্রধান পৌরসভা ও নগরী। এটি আটলান্টিক মহাসাগরের তীরে সান্তা মারিয়া অন্তরীপের কাছে অবস্থিত। ২০১১ খ্রিস্টবাদে এখানে প্রায় ১,১৮,০০০ অধিবাসীর বাস ছিল। এটি আলগার্ভ অঞ্চলের বৃহত্তম এবং দক্ষিণ পর্তুগালের অন্যতম বৃহৎ নগরী। ফারু পৌরসভার আয়তন প্রায় ২০২.৫৭ বর্গকিলোমিটার।

ভূমধ্যসাগরের নাবিক জাতি ফিনিসীয়রা খ্রিস্টপূর্ব ৪র্থ শতকে এখানে একটি বসতি স্থাপন করেছিল। খ্রিস্টীয় ২য় থেকে ৮ম শতক পর্যন্ত এখানে পর্যায়ক্রমে রোমান, বাইজেন্টীয় ও ভিসিগথীয় শাসন ছিল। এসময় এখানে একটি বিশপের ধর্মাঞ্চল ছিল। নগরদ্বারের বুরূজগুলি বাইজেন্টীয় শাসনামলের প্রতিনিধিত্ব করছে। সেসময় এর নাম ছিল ওসসোনোভা। এরপর উত্তর আফ্রিকা থেকে আগত আরব-বংশোদ্ভূত মুসলমান মুর জাতির লোকেরা ৮ম শতকের শুরু (৭১৩ খ্রিস্টাব্দ) থেকে ১২৪৯ খ্রিস্টাব্দ পর্যন্ত শহরটি নিয়ন্ত্রণে রেখেছিল। ঐ বছর পর্তুগালের রাজা ৩য় আফোনসো শহরটি পুনর্বিজয় করেন। এটি ছিল পর্তুগালে মুরদের সর্বশেষ ঘাঁটি। ১৫৯৬ সালে ইংরেজরা শহরটিতে লুটতরাজ চালায়। ফারুর প্রাক্তন বিশপের বাসভবনের গ্রন্থাগারটি এসেক্সের ২য় আর্ল রবার্ট ডেভেরো লুট করেন এবং এই লুট করা পুস্তকগুলি বর্তমানে অক্সফোর্ড বিশ্ববিদ্যালয়ের বোডলেয়ান গ্রন্থাগারের কেন্দ্রীয় অংশটি গঠন করেছে। ১৭২২ ও ১৭৫৫ সালের ভূমিকম্পে শহরটি প্রায় সম্পূর্ণ ধ্বংস হয়ে যায়। এখন পর্যন্ত টিকে থাকা ভবনগুলির মধ্যে ১৮শ শতকে পুনরুদ্ধারকৃত রেনেসাঁস মহাগির্জা; ১৫১৩ সালে নির্মিত নসসা সিনিয়োরা দা আনুনসিয়াসাঁউ নামের খ্রিস্টান সন্ন্যাসীদের মঠটি (Nossa Senhora da Anunciação) এখনও ধ্বংসপ্রাপ্ত অবস্থায় পড়ে আছে। 

কৃষিকাজ ফারুর মূল অর্থনৈতিক কর্মকাণ্ড। এখান থেকে মাছ, দ্রাক্ষাসুরা, সুমাক (ট্যানিংয়ের জন্য) ও ফল রপ্তানি করা হয়। এখানে ১৪৮৯ সাল থেকে একটি প্রকাশনা শিল্প বিদ্যমান। সেসময় ইহুদী প্রকাশকেরা লিসবন ও ফারু থেকে পর্তুগালের ইতিহাসের সবচেয়ে পুরাতন ইনকুনাবুলাগুলি (১৬শ শতকের আগে মুদ্রিত পুস্তক) হিব্রু ভাষায় মুদ্রণ করতেন। অস্ট্রেলিয়া থেকে আমদানিকৃত ইউক্যালিপটাস বৃক্ষগুলি কাগজের শিল্পে ব্যবহৃত হয়। ১৯৭০-এর দশকে পর্তুগালের সরকার ফারু নগরীর নিকটবর্তী একটি অঞ্চলকে পরিবেশ ও ঐতিহ্যবাহী স্থাপত্যকলার সংরক্ষণের স্বার্থে একটি সংরক্ষিত অঞ্চল ঘোষণা করে।

ফারু নগরীটি ঐতিহাসিক আলগার্ভ অঞ্চলের মধ্যে পড়েছে। মৃদু জলবায়ু, উৎকৃষ্টমানের সমুদ্রসৈকত ও মুর স্থাপত্যশৈলীর শহরগুলির জন্য এই অঞ্চলটি পর্যটকদের কাছে জনপ্রিয়। বিখ্যাত নৌ-অভিযাত্রী ইঁফাত দোঁ এঁরিক (Infante Dom Henrique) ফারু নগরীকেই ১৫শ শতকে তার সমুদ্র-অভিযাত্রাগুলির ঘাঁটি বানিয়েছিলেন।

তথ্যসূত্র
---------

1. 1 2 3  "Faro, Portugal"।
2. ↑  *Algarve/Southern Portugal (GeoCenter Detail Map)*। GeoCenter International Ltd। ২০০৩। আইএসবিএন 3-8297-6235-6।
3. ↑  "Statistics Portugal"। Ine.pt। সংগ্রহের তারিখ ২০১৫-০৭-১০।